96/20/EY: Komission päätös, tehty 19 päivänä joulukuuta 1995, viininviljelyalojen perustutkimusten ja välitutkimusten tulosten siirtoa koneellisesti luettavaan muotoon koskevista standardikoodeista ja -säännöistä tehdyn päätöksen 79/491/ETY ja päätöksen 80/765/ETY muuttamisesta Itävallan, Suomen ja Ruotsin liittymisen vuoksi



Virallinen lehti nro L 007 , 10/01/1996 s. 0006 - 0007



KOMISSION PÄÄTÖS, tehty 19 päivänä joulukuuta 1995, viininviljelyalojen perustutkimusten ja välitutkimusten tulosten siirtoa koneellisesti luettavaan muotoon koskevista standardikoodeista ja -säännöistä tehdyn päätöksen 79/491/ETY ja päätöksen 80/765/ETY muuttamisesta Itävallan, Suomen ja Ruotsin liittymisen vuoksi (96/20/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan tasavallan, Suomen tasavallan ja Ruotsin kuningaskunnan liittymissopimuksen, ottaa huomioon 5 päivänä helmikuuta 1979 annetun neuvoston asetuksen (ETY) N:o 357/79 viininviljelyaloja koskevien tilastotietojen keruusta (1), sellaisena kuin se on viimeksi muutettuna asetuksella (EY) N:o 3205/93 (2), ja erityisesti sen 4 artiklan 2 ja 4 kohdan, 5 artiklan 5 ja 6 kohdan sekä 6 artiklan 4 ja 7 kohdan, sekä katsoo, että asetuksen (ETY) N:o 357/79 2 artiklan 2 kohdassa, 5 artiklan 5 kohdassa ja 6 artiklan 4 ja 7 kohdassa säädetään, että jäsenvaltioiden on toimitettava komissiolle viininviljelyaloja koskevien perustutkimusten ja välitutkimusten yhteydessä kerätyt tiedot maantieteellisten yksikköjen mukaan eritellyn taulukko-ohjelman mukaisesti ja että nämä yksiköt on vahvistettava mainitun asetuksen 8 artiklassa säädettyä menettelyä noudattaen, toisin sanoen komission päätöksellä pysyvän maataloustilastokomitean annettua lausuntonsa, asetuksen (ETY) N:o 357/79 4 artiklan 4 kohdassa ja 5 artiklan 6 kohdassa säädetään, että jäsenvaltioiden, jotka käsittelevät viininviljelyaloja koskevat tutkimustulokset tietokoneella, on toimitettava nämä tulokset koneellisesti luettavassa muodossa ja että koodit tutkimustulosten toimittamiseksi on myös vahvistettava mainitun asetuksen 8 artiklassa säädetyn menettelytavan mukaisesti, komissio on vahvistanut tämän taulukko-ohjelman ja maantieteellisten yksikköjen koodit päätöksellään 79/491/ETY (3) perustutkimusten osalta ja päätöksellään 80/765/ETY (4) välitutkimusten osalta, Itävallan, Suomen ja Ruotsin liittymisen vuoksi olisi muutettava päätöksen 79/491/ETY liite II ja päätöksen 80/765/ETY liite II, jotka koskevat kyseisiä maantieteellisiä yksikköjä ja niitä vastaavia tutkimustulosten toimittamisessa käytettäviä koodeja, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaisia, ON TEHNYT TÄMÄN PÄÄTÖKSEN: 1 artikla Itävallan, Suomen ja Ruotsin liittymisen vuoksi päätöksen 79/491/ETY liite II ja päätöksen 80/765/ETY liite II täydennetään 1 päivänä tammikuuta 1995 tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1995. Komission puolesta Yves-Thibault DE SILGUY Komission jäsen (1) EYVL N:o L 54, 5.3.1979, s. 124 (2) EYVL N:o L 289, 24.11.1993, s. 4 (3) EYVL N:o L 129, 28.5.1979, s. 9 (4) EYVL N:o L 213, 16.8.1980, s. 34 LIITE Lisätään päätöksen 79/491/ETY liitteen II loppuun ja päätöksen 80/765/ETY liitteen II loppuun seuraava Portugalin jälkeen: >TAULUKON PAIKKA>